**ZÁPISNICA**

**z 5. zasadnutia VV ObFZ Trebišov**

**vo funkčnom období rokov 2021-2025**

**zo dňa 25.04.2022**

**Miesto konania:** Oblastný futbalový zväz Trebišov

**Prítomní:** VV – J. Holub, Š. Kavčák, M. Manasil, J. Podracký, P. Prokopovič, K. Pusztai, R. Vass, sekretár – J. Dušek, ŠTK – A. Koščo, KR – M. Voroňák, DK – J. Oláh

**Ospravedlnení:** RK – J. Hvozdík

**Program:**

1. Úvod (predseda ObFZ)

2. Kontrola uznesení z predchádzajúceho zasadnutia VV a informácie od sekretára ObFZ k 25.04.2022 (sekretár ObFZ)

3. Informácia o výsledku hlasovania per rollam (sekretár ObFZ)

4. Správa o činnosti odborných komisií

a) KR (predseda KR)

b) ŠTK (predseda ŠTK)

c) DK (predseda DK)

5. 1. ročník Zimného turnaja o pohár ObFZ Trebišov – vyúčtovanie (sekretár)

6. Futbalová jedenástka – vyhlásenie (predseda ObFZ, sekretár)

7. Rôzne

VV schválil **program 5. zasadnutia** VV ObFZ Trebišov.

Za **overovateľov uznesení** boli schválení: P. Prokopovič, R. Vass

VV prerokoval jednotlivé body programu a prijal tieto uznesenia:

**Bod 1)**

Rokovanie 5. zasadnutia VV ObFZ otvoril predseda Štefan Kavčák. Privítal prítomných a podal im krátku správu o činnosti od ostatného zasadnutia VV ObFZ.

**Bod 2)**

Informáciu o kontrole plnenia uznesení podal sekretár.

**V jarnej časti bolo FK ObFZ zahájené nahrávanie videozáznamov zo stretnutí dospelých na úložisko SFZ. Zvyšná časť výstroja SFZ pre rozhodcov bola odovzdaná, dva výstroje XL boli vymenené s OoFZ za výstroje veľkosti M, aj tie si už rozhodcovia prevzali (R. Tóth, F. Pituk). Ekonómka podala daňové priznanie ObFZ za rok 2021. Dňa 21.04.2022 nám bolo mailom oznámené od KSK, že schválil našu žiadosť o dotáciu na vyhlásenie Futbalovej jedenástky ObFZ Trebišov v hodnote 2006,55 €.**

**Uznesenie VV 2021/22-062** : VV vzal na vedomie kontrolu uznesení z predchádzajúceho zasadnutia Výkonného výboru ObFZ a informácie od sekretára k 25.04.2022.

Hlasovali 7 členovia VV (7–0–0).

**Bod 3)**

Sekretár podal informáciu o výsledku hlasovania per rollam zo dňa 21.04.2022. Členovia VV hlasovali o schválení doplnenia nominačných listín R a DZ v zložení: **R** – Július Tokár, Flórián Pituk, **DZ** – Július Dušek

**Uznesenie VV 2021/22-061** :

VV schválil doplnenie nominačných listín R a DZ ObFZ Trebišov na jarnú časť SR 2021/22 v tomto zložení: **R** – Július Tokár, Flórián Pituk, **DZ** – Július Dušek

Hlasovali 7 členovia VV (7–0–0).

**Bod 4)**

Predsedovia resp. zástupcovia odborných komisií predniesli členom VV správy o činnosti ich komisií. Vetácia od FK môže byť v maximálnom počte 2 R, ale iba takých, ktorí im rozhodovali v uplynulom období a ovplyvnili výsledok v ich neprospech. Podpredseda KR ozrejmil prítomným, v ktorých zápasoch (V.Horeš-N.Žipov, N.Žipov-Trakany, Kuzmice-Veľaty) sa kluby sťažovali na výkon DO a aké stanoviská komisia prijala. Predseda ObFZ poznamenal, že bude potrebné osloviť nových potenciálnych rozhodcov z radov dorastencov a končiacich hráčov. ŠTK má za úlohu vyzvať FK na snímanie videozáznamu z na to vhodného miesta (Kuzmice – vo výhľade bránia stĺpy, Hraň – snímanie videa z nízkeho miesta, ...). Zároveň má byť videozáznam úplný, to znamená od nástupu družstiev a delegovaných rozhodcov na hraciu plochu až po ich odchod z nej po ukončení polčasu resp. stretnutia.

**Uznesenie VV 2021/22-063** :

VV vzal na vedomie správy o činnosti KR, ŠTK a DK.

Hlasovali 7 členovia VV (7–0–0).

**Bod 5)**

Sekretár predložil členom VV vyúčtovanie 1. ročníka Zimného turnaja o pohár ObFZ Trebišov.

**Uznesenie VV 2021/22-064** :

VV vzal na vedomie predložené vyúčtovanie 1. ročníka Zimného turnaja o pohár ObFZ Trebišov.

Hlasovali 7 členovia VV (7–0–0).

**Bod 6)**

V mesiaci jún 2022 je plánované vyhodnotenie ankety „Futbalová jedenástka ObFZ Trebišov“. Pôjde o vyhodnotenie sezón 2019/20, 2020/21 a aktuálnej 2021/22. Z dôvodu pandémie nebolo možné vyhodnotiť dva súťažné ročníky, preto sa vyhodnotia v rámci tohto podujatia. Od KSK bola schválená dotácia vo výške 2006,55 €. Dňa 25.04.2022 sa uskutočnil online seminár k poskytnutiu dotácie. Po splnení administratívnych náležitostí bude potrebné dohodnúť miesto a termín konania, osloviť ďalších sponzorov, zakúpiť trofeje, dresy, vecné ceny, osloviť moderátor-a/-ku, osloviť účinkujúcich, osloviť kluby na hlasovanie v ankete za SR 2021/22, zabezpečiť publicitu a propagáciu podujatia, pozvať ocenených a zástupcov FK, atď.

**Uznesenie VV 2021/22-065** :

VV vzal na vedomie informáciu o aktuálnom stave podujatia Futbalová jedenástka ObFZ Trebišov.

Hlasovali 7 členovia VV (7–0–0).

**Bod 7)**

M. Manasil opäť pripomenul potrebu čím skôr riešiť registračný a prestupový poriadok (RaPP), pozvaním alebo návštevou ostatných ObFZ v rámci VsFZ.

M. Manasil podotkol potrebu vrátenia výstroja R, ktorí oznámili KR, že nebudú dlhodobo pôsobiť vo funkcii R.

L. Bodnár bude do konca aktuálneho ročníka písať pre potreby ObFZ články na stránku [www.obfztv.sk](http://www.obfztv.sk) (spravidla 2 týždenne), po skončení súťažného ročníka sa spolupráca prehodnotí, budú dotazované kluby či sú spokojné s touto aktivitou.

Najbližšie zasadnutie VV ObFZ sa uskutoční **v pondelok 30.05.2022 o 17:00 hod**. na ObFZ Trebišov.

V Trebišove, 25.04.2022 Štefan Kavčák, v.r.

 predseda ObFZ Trebišov

**Overovatelia uznesení:**

Patrik Prokopovič ............................

Róbert Vass ............................

Zapísal sekretár ObFZ Trebišov Ing. Július Dušek